เดอะ ฮังเกอร์เกมส์ ปฐมบทเกมล่าเกม

เดอะ ฮังเกอร์เกมส์ ปฐมบทเกมล่าเกม (The Hunger Games: The Ballad of Songbirds and Snakes) เป็นภาพยนตร์แนวแอ็กชันไซไฟสัญชาติอเมริกันที่กำกับโดย ฟรานซิส ลอว์เรนซ์ จากบทภาพยนตร์โดย ไมเคิล อาร์นดท์ อิงจากนวนิยายชื่อ ลำนำแห่งนกร้องเพลงและอสรพิษ ในปี ค.ศ. 2020 โดย ซูซาน คอลลินส์ ซึ่งเป็นเรื่องราวที่เกิดขึ้นก่อนเนื้อเรื่องของภาพยนตร์ชุด เกมล่าเกม และเป็นภาพยนตร์ลำดับที่ 5 ของแฟรนไชส์ นำแสดงโดย ทอม ไบลท์, ราเชล เซเกลอร์, จอช อันเดรส ริเวรา, ฮันเตอร์ เชเฟอร์, เจสัน ชวาตซ์แมน ร่วมกับ ปีเตอร์ ดิงเคลจ และวิโอลา เดวิส
เดอะ ฮังเกอร์เกมส์ ปฐมบทเกมล่าเกม ออกฉายในสหรัฐวันที่ 17 พฤศจิกายน ค.ศ. 2023 ภาพยนตร์ได้ทำข้อตกลงให้สามารถโปรโมทในช่วงสหภาพนักแสดงชาวอเมริกันได้หยุดงานประท้วง เพราะไลออนส์เกตไม่ได้เป็นสมาชิกของ AMPTP ที่สมาชิกถูกสั่งห้ามโปรโมทภาพยนตร์ ภาพยนตร์ได้รับคำวิจารณ์อย่างผสม ภาพยนตร์ทำรายได้ทั่วโลก 98 ล้านดอลลาร์สหรัฐ
โอลิเวีย ร็อดริโก ประพันธ์และขับร้อง "แคนท์แคชมีนาว" เพลงประกอบภาพยนตร์ ในขณะที่เรเชล เซเกลอร์ ขับร้องเพลงประกอบเป็นส่วนใหญ่
== นักแสดง ==
ทอม บลายธ์ รับบท คอริโอเลนัส สโนว์ : ที่ปรึกษาในเกมล่าชีวิตครั้งที่ 10 และประธานาธิบดีพาเน็มในอนาคต
เรเชล เซเกลอร์ รับบท ลูซี่ เกรย์ แบร์ด : บรรณาการจากเขต 12 ผู้มีความเกี่ยวข้องกับคอริโอเลนัส
จอช อันเดรส ริเวรา รับบท ซีเจนัส พลินท์: เพื่อนสนิทของคอริโอเลนัส และที่ปรึกษาของบรรณาการจากเขต 2
ฮันเตอร์ เชเฟอร์ รับบท ไทกริส สโนว์ : ลูกพี่ลูกน้องและคนสนิทของคอริโอเลนัส ผู้ให้คำแนะนำเขาในทุก ๆ สิ่ง
เจสัน ชวาตซ์แมน รับบท ลูเครเทียส "ลักกี้" ฟลิกเกอร์แมน : พิธีกรรายการโทรทัศน์ของเกมล่าชีวิตครั้งที่ 10 และบรรพบุรุษของซีซาร์ ฟลิกเกอร์แมน ผู้ซึ่งจะเป็นพิธีกรเกมล่าชีวิตในภายหลัง
ปีเตอร์ ดิงเคลจ รับบท คาสก้า ไฮบัททอม : คณบดีของอะคาเดมีและผู้ร่วมคิดค้นเกมล่าชีวิต
วิโอลา เดวิส รับบท ดร.โวลัมเนีย กอล : หัวหน้าผู้คุมเกมของเกมล่าชีวิตครั้งที่ 10
เบิร์น กอร์แมน รับบท ผู้บัญชาการฮอฟฟ์: หัวหน้าผู้พิทักษ์สันติภาพของเกมล่าชีวิตครั้งที่ 10
ฟิออนนูลา แฟลนากัน รับบท คุณย่าของคอริโอเลนัสและไทกริส
ลอเรล มาร์สเดน รับบท เมย์แฟร์ ลิปป์ : ลูกสาวของนายกเทศมนตรีเขต 12 และคู่ปรับของลูซี่ เกรย์ แบร์ด
ดาโคตา ชาปิโร รับบท บิลลี่ โทป : สมาชิกของกลุ่มโควี่
วอห์น ไรล์ลี่ รับบท ม้อด ไอโวรี่ : สมาชิกของกลุ่มโควี่
จอร์จ ซอมเนอร์ รับบท สปรูซ : พลเมืองจากเขต 12
=== ที่ปรึกษา ===
=== บรรณาการ ===
== การผลิต ==
=== การพัฒนา ===
ในเดือนสิงหาคม ค.ศ. 2017 จอน เฟลต์ไฮเมอร์ ประธานเจ้าหน้าที่บริหารของไลออนส์เกตแสดงความสนใจในภาคแยกของภาพยนตร์ชุดเกมล่าเกม ด้วยความตั้งใจที่จะสร้างห้องของนักเขียนเพื่อสำรวจแนวคิด
ในเดือนมิถุนายน ค.ศ. 2019 โจ เดรก ประธานไลออนส์เกตโมชันพิกเชอร์กรุป ประกาศว่าบริษัทกำลังทำงานร่วมกับคอลลินส์ในเรื่องการดัดแปลงนวนิยายลำนำแห่งนกร้องเพลงและอสรพิษ ภายในเดือนเมษายน ค.ศ. 2020 คอลลินส์และไลออนส์เกตยืนยันว่าแผนการพัฒนาภาพยนตร์อยู่ระหว่างดำเนินการ ภายหลังฟรานซิส ลอว์เรนซ์ได้รับการยืนยันให้เป็นผู้กำกับ หลังจากที่ได้กำกับภาพยนตร์สามเรื่องก่อนหน้าในภาพยนตร์ชุดนี้ บทภาพยนตร์เขียนโดย ไมเคิล อาร์นดท์ โดยมี นิน่า เจค็อบสัน และนักเขียนบท แบรด ซิมป์สัน เป็นโปรดิวเซอร์ คอลลินส์จะดำเนินการเขียนโครงเรื่องขยายให้กับบทภาพยนตร์ นอกจากจะทำหน้าที่เป็นผู้อำนวยการบริหารการผลิตภาพยนตร์แล้ว ในเดือนสิงหาคม ค.ศ. 2021 เดรกกล่าวว่าภาพยนตร์เรื่องนี้ "ดำเนินไปได้ด้วยดีจริง ๆ" ในขั้นตอนก่อนการผลิต
=== การคัดนักแสดง ===
ในเดือนพฤษภาคม ค.ศ. 2022 ทอม ไบลท์ ได้รับเลือกให้เป็นประธานาธิบดีสโนว์ในวัยหนุ่ม โดยมีราเชล เซเกลอร์ เป็นลูซี่ เกรย์ แบร์ด บรรณาการในความดูแลของเขา เจสัน ชวาตซ์แมน ได้รับเลือกในเดือนมิถุนายน ค.ศ. 2022 ขณะที่ปีเตอร์ ดิงเคลจ ได้รับเลือกในเดือนถัดไป ตลอดเดือนมิถุนายนและกรกฎาคม ค.ศ. 2022 การคัดเลือกได้ทยอยเผยรายชื่อนักแสดงที่รับบทเป็นบรรณาการและที่ปรึกษาอย่างมากมายของภาพยนตร์เรื่องนี้ เมื่อวันที่ 15 สิงหาคม ค.ศ. 2022 มีรายงานว่าวิโอลา เดวิส ได้รับเลือกให้เป็นโวลัมเนีย กอล หัวหน้าผู้คุมเกมของเกมล่าชีวิตครั้งที่ 10 เมื่อวันที่ 16 กันยายน ค.ศ. 2022 มีการเปิดเผยรายชื่อนักแสดงเพิ่มเติมรวมถึงเบิร์น กอร์แมน และฟิออนนูลา แฟลนากัน
=== การถ่ายทำ ===
การถ่ายทำเริ่มขึ้นในเบอร์ลิน ประเทศเยอรมนี ในเดือนมิถุนายน ค.ศ. 2022
== การตลาด ==
เมื่อวันที่ 5 มิถุนายน ค.ศ. 2022 ได้มีการปล่อยตัวอย่างทีเซอร์ความยาว 1 นาที ภาพแรกของภาพยนตร์เรื่องนี้ได้รับการปล่อยตัวเมื่อวันที่ 16 สิงหาคม ค.ศ. 2022
== เพลงประกอบ ==
ในเดือนกรกฎาคม พ.ศ. 2565 นักแต่งเพลงเจมส์ นิวตัน ฮาวเวิร์ดยืนยันว่าเขาจะกลับมาทำดนตรีประกอบภาพยนตร์เรื่องนี้ เพลงประกอบสำหรับ เดอะ ฮังเกอร์เกมส์ ปฐมบทเกมล่าเกม มีเพลงในเวอร์ชันของภาพยนตร์ เช่น "้เดอะแฮงกิ้งทรี", "เพียวแอสอะไดรเวนสโนว์" ซึ่งได้รับการยืนยันจากผู้อำนวยการสร้างภาพยนตร์ นีน่า เจคอบสัน เรเชล เซเกลอร์ ร้องเพลงเวอร์ชั่นของภาพยนตร์ ดนตรีมีบทบาทสำคัญกว่าในภาคก่อนเนื่องจากภูมิหลังของ Covey วงดนตรีพเนจรในเรื่อง
โปรดิวเซอร์เดฟ คอบบ์และทีมงานสร้างสรรค์ดึงเอาดนตรีโฟล์กคันทรี่แอปพาเลเชียนมาใช้เป็นส่วนใหญ่ ในขณะที่ลอเร็ตตา ลินน์ และ ดอลลี่ พาร์ตันในยุคแรกและลอเร็ตตา ลินน์แห่งซิสซี สเปเซกเป็นแรงบันดาลใจให้การร้องของ ลูซี่ เกรย์ เซเกลอร์ร้องเพลงทั้งหมดของลูซี่ เกรย์ สดตลอดการถ่ายทำ
เมื่อวันที่ 16 กันยายน พ.ศ. 2566 "เดอะแฮงกิ้งทรี (เวอร์ชันของลูซี เกรย์)" ซึ่งแสดงโดย เซเกลอร์ ได้รับการล้อเล่นในวิดีโอโปรโมตสั้นๆ สำหรับภาพยนตร์เรื่องนี้ ตามที่ได้รับการยืนยันโดย เจคอบสัน  "เดอะแฮงกิ้งทรี  (เวอร์ชั่นของลูซี เกรย์)" วางจำหน่ายเป็นซิงเกิลแรกเมื่อวันที่ 20 ตุลาคม พ.ศ. 2566
ในวันที่ 1 พฤศจิกายน พ.ศ. 2566 เพลงประกอบอย่างเป็นทางการ "The Hunger Games: The Ballad of Songbirds & Snakes (Music From & Inspired By)" ได้รับการประกาศรายชื่อเพลงร่วมกับ โอลิเวีย ร็อดริโก ได้รับการประกาศให้เป็นศิลปินอย่างเป็นทางการเพียงคนเดียวเท่านั้นที่จะปรากฏในอัลบั้มนี้ โดยมีเพลง  "แคนท์แคชมีนาว" เป็นซิงเกิลที่สองในวันที่ 3 พฤศจิกายน พ.ศ. 2566 รวมถึงเพลงของศิลปินรุ่นเยาว์ในแนวโฟล์ค/อเมริกานาที่ เซเกลอร์ ร่วมแสดงที่จะบรรจุในอัลบั้ม
=== รายชื่อเพลงประกอบภาพยนตร์ ===
1. Olivia Rodrigo – Can’t Catch Me Now
2. Rachel Zegler – The Hanging Tree
3. Flatland Cavalry – Wool
4. Rachel Zegler – Nothing You Can Take From Me
5. Sierra Ferrell – The Garden
6. Rachel Zegler – The Ballad of Lucy Gray Baird
7. Molly Tuttle – Bury Me Beneath the Willow
8. Rachel Zegler, James Newton Howard – The Old Therebefore / Singing at Snakes
9. Bella White – Burn Me Once
10. The Covey Band – District 12 Stomp
11. Rachel Zegler, The Covey Band – Nothing You Can Take From Me (Boot-Stompin’ Version)
12. Billy Strings – Cabin Song
13. Rachel Zegler – Lucy Gray (part 1)
14. Rachel Zegler, The Covey Band – Pure As The Driven Snow
15. Charles Wesley Godwin – Winter’s Come And Gone
16. Josie Hope Hall, The Covey Band – Keep On The Sunny Side
17. Rachel Zegler – Lucy Gray (part 2)
== การฉาย ==
ภาพยนตร์มีกำหนดฉายในวันที่ 17 พฤศจิกายน ค.ศ. 2023
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2566
ภาพยนตร์ 4 มิติ
ภาพยนตร์โลดโผนอเมริกัน
ภาพยนตร์ดิสโทเปียอเมริกัน
ภาพยนตร์ผจญภัยบันเทิงคดีแนววิทยาศาสตร์อเมริกัน
ภาพยนตร์โลดโผนบันเทิงคดีแนววิทยาศาสตร์อเมริกัน
ภาพยนตร์ระทึกขวัญบันเทิงคดีแนววิทยาศาสตร์อเมริกัน
ภาพยนตร์เอาชีวิตรอดอเมริกัน
ภาพยนตร์เกี่ยวกับดนตรีและนักดนตรี
ภาพยนตร์ที่กำกับโดยฟรานซิส ลอว์เรนซ์
ภาพยนตร์ที่มีฉากในคริสต์ทศวรรษ 1980
ภาพยนตร์ที่ถ่ายทำในเบอร์ลิน
ภาพยนตร์ที่ถ่ายทำในประเทศเยอรมนี
ภาพยนตร์ที่ถ่ายทำในประเทศโปแลนด์
เดอะฮังเกอร์เกม (ซีรีส์ภาพยนตร์)
ภาพยนตร์โดยไลออนเกตเอ็นเตอร์เทนเมนต์